|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA**  **PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/** |
|  | **(protokols Nr.; .p.)** |

**Par grozījumu Gulbenes novada pašvaldības domes 2021.gada 25.marta lēmumā Nr. GND/2021/349 (protokols Nr.3; 38.p) “Par Gulbenes novada Teritorijas plānojuma grozījumu izstrādes uzsākšanu un darba uzdevuma apstiprināšanu”**

2021.gada 25.martā Gulbenes novada pašvaldības dome pieņēma lēmumu Nr. GND/2021/349 (protokols Nr.3; 38.p) “Par Gulbenes novada Teritorijas plānojuma grozījumu izstrādes uzsākšanu un darba uzdevuma apstiprināšanu”, turpmāk – Lēmums.

Lēmuma 3.punktā par Teritorijas plānojuma grozījumu izstrādes vadītāju ir apstiprināts tolaik amatā esošais Gulbenes novada pašvaldības Attīstības un projektu nodaļas vadītājs Jānis Barinskis.

Lēmuma 4.punktā ir noteikts, ka ar domes priekšsēdētāja rīkojumu tiek izveidota darba grupa teritorijas plānojuma grozījumu izstrādei.

Ar Gulbenes novada pašvaldības 2021.gada 8.jūnija rīkojumu Nr.GND/7.23/21/22 “Par darba grupas izveidošanu Gulbenes novada Teritorijas plānojuma grozījumu izstrādei” tika izveidota darba grupa un rīkojuma 1.punktā par izstrādes vadītāju norīkots Jānis Barinskis – Gulbenes novada pašvaldības Attīstības un projektu nodaļas vadītājs.

2023.gada 8.martā ar Gulbenes novada pašvaldības domes priekšsēdētāja rīkojumu Nr. GND/7.23/23/4 “Par darba grupas izveidošanu Gulbenes novada Teritorijas plānojuma grozījumu izstrādei”. Tika izveidots jauns darba grupas sastāvs un šī rīkojuma 1.punktā par Teritorijas plānojuma grozījumu izstrādes vadītāju norīkots priekšsēdētāja padomnieks attīstības, projektu un būvniecības jautājumos Jānis Barinskis.

2024.gada 24.jūlijā Gulbenes novada pašvaldībā ir saņemts domes priekšsēdētāja padomnieka attīstības, projektu un būvniecības jautājumos Jāņa Barinska iesniegums ar lūgumu atbrīvot viņu no Teritorijas plānojuma grozījumu izstrādes vadītāja pienākumiem un izslēgt no darba grupas, kas izveidota ar Gulbenes novada pašvaldības domes priekšsēdētāja 2023.gada 8.marta rīkojumu Nr. GND/7.23/23/4 “Par darba grupas izveidošanu Gulbenes novada Teritorijas plānojuma grozījumu izstrādei”, sastāva.

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punkts nosaka, ka plānošanas dokumentu izstrādi organizē un vada ar pašvaldības lēmumu apstiprināts izstrādes vadītājs – pašvaldības amatpersona vai darbinieks.

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 75.punkts nosaka, ka pašvaldības dome pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju.

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 137. un 138.punkts punkts nosaka prasības plānošanas dokumentu izstrādātājiem. Saskaņā ar iepriekš minētajām normām plānošanas dokumentus var izstrādāt personas, kuras ir ieguvušas vismaz otrā līmeņa augstāko vai akadēmisko izglītību vides, dabas, sociālo vai inženierzinātņu jomā un kurām ir atbilstošas zināšanas, prasmes un praktiskā darba pieredze plānošanas dokumentu izstrādē. Praktiskā darba pieredzi plānošanas dokumentu izstrādē apliecina izstrādātie plānošanas dokumenti vai dalība to izstrādē, vai pieredze valsts vai pašvaldības institūcijās, izstrādājot un īstenojot plānošanas dokumentus.

Pamatojoties uz Pašvaldību likuma 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 2. un 75.punktu, kā arī Attīstības un tautsaimniecības jautājumu komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. IZDARĪT Gulbenes novada pašvaldības domes 2021.gada 25.marta lēmumā Nr. GND/2021/349 (protokols Nr.3; 38.p) “Par Gulbenes novada Teritorijas plānojuma grozījumu izstrādes uzsākšanu un darba uzdevuma apstiprināšanu” šādu grozījumu:
   1. izteikt 3.punktu šādā redakcijā:

“3. Par Teritorijas plānojuma grozījumu izstrādes vadītāju apstiprināt Gulbenes novada centrālās pārvaldes Attīstības un iepirkumu nodaļas teritorijas plānotāju Helvi Ābeli.”

Gulbenes novada pašvaldības domes priekšsēdētājs A. Caunītis